**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1.Իրավական ակտի անհրաժեշտությունը (նպատակը**)

Շրջակա միջավայրի նախարարության անտառային կոմիտեի թափուր հաստիքների առկայությամբ պայմանավորված 2019թ. պետական բյուջեով կոմիտեին հատկացված ծախսերի «Աշխատողների աշխատավարձեր և հավելավճարներ» հոդվածով տնտեսվել են ֆինանսական միջոցներ: Սույն որոշման նախագծով նախատեսվում է տնտեսված գումարների մի մասն ուղղել շրջակա միջավայրի նախարարության բյուջետային ծախսերի տնտեսագիտական դասակարգման համապատասխան հոդվածին:

**2. Ընթացիկ իրավիճակը և խնդիրները**

 Շրջակա միջավայրի նախարարության անտառային կոմիտեի թափուր հաստիքների առկայությամբ պայմանավորված 2019թ. պետական բյուջեով կոմիտեին հատկացված ծախսերի «Աշխատողների աշխատավարձեր և հավելավճարներ» հոդվածով գոյացել են տնտեսված ֆինանսական միջոցներ:

 Նշված միջոցներից նախատեսվում է 50000.0 հազ.դրամ ուղղել շրջակա միջավայրի նախարարության բյուջետային ծախսերի տնտեսագիտական դասակարգման համապատասխան հոդվածին՝ նախարարության աշխատողների պարգևատրումների և դրամական խրախուսումների տրամադրման նպատակով:

1. **Կարգավորման նպատակը և բնույթը**

 Սույն որոշման նախագծով նախատեսվում է՝

 Շրջակա միջավայրի նախարարության աշխատողներին պարգևատրումների և դրամական խրախուսումների տրամադրման նպատակով Հայաստանի Հանրապետության 2019 թվականի պետական բյուջեում ևկառավարության 2018 թվականի դեկտեմբերի 27-ի N 1515-Ն որոշման մեջ կատարել վերաբաշխում և փոփոխություններ, անտառային կոմիտեի պահպանման ծախսերի համար հատկացված միջոցներից 50 000,0 հազ․ դրամ ուղղել շրջակա միջավայրի նախարարությանը՝ բյուջետային ծախսերի տնտեսագիտական դասակարգման «Աշխատողների աշխատավարձեր և հավելավճարներ» հոդվածին։

1. **Ակնկալվող արդյունքը**

 Շրջակա միջավայրի նախարարության աշխատողներին պարգևատրումների, դրամական խրախուսումների տրամադրման նպատակով 50 000,0 հազ. դրամ գումարի հատկացում։

**5. Նախագծի մշակման գործընթացում ներգրավված ինստիտուտները և անձինք**

 Շրջակա միջավայրի նախարարություն:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ**

Նախագծի ընդունման արդյունքում պետական բյուջեում եկամուտների և ծախսերի փոփոխություններ չեն առաջանա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ Հայաստանի Հանրապետության կառավարության որոշման նախագծի ընդունման կապակցությամբ իրավական ակտերում փոփոխություններ և լրացումներ կատարելու անհրաժեշտության վերաբերյալ**

 Նախագծի ընդունմամբ այլ իրավական ակտերում փոփոխությունների և/կամ լրացումների անհրաժեշտությունը բացակայում է: